Kui parima e-teenuse konkursil osalemine tundub keerukas, siis tule tasuta inspiratsiooniseminarile. Üles astuvad 2009.  aastal e-meelelahutuse ja mängude kategoorias võidu noppinud Mudila (http://mudila.lastekas.ee/) looja Janika Leoste ning 2007. aastal rahvusvahelisel konkursil e-äri kategoorias finalistide hulka jõudnud sõidukite jälgimisteenuse Navirec (http://ee.navirec.com/) ekspordijuht Silver Laus. E-teenuste turundusnippe jagab Altex Internet Marketingi partner ja juhatuse liige Tõnis Hinnosaar. Ingelinvestor Yrjö Ojasaar firmast Solon Partners annab aga praktilisi näpunäiteid, millistele kriteeriumidele peaks e-teenus vastama, et olla võimalike investorite jaoks atraktiivne. Eesti parima e-teenuse väljaselgitamisest ning World Summit Award (WSA) 2011 konkursist räägib WSA Eesti esindaja Katri Ristal.